У 1919 годзе Уваравічы сталі цэнтрам воласці Гомельскай губерні Расійскай Федэрацыі, а з 1926-га – раённым цэнтрам Гомельскай вобласці БССР. Раён праіснаваў да 1962 года. На базе сялянскіх гаспадарак былі створаны саўгас і сельскагаспадарчая арцель. Адкрылася МТС. Абнавіліся цагельня, вінзавод, маслазавод, з’явіліся бытавыя майстэрні. Выходзіла раённая газета. З 1938 года Уваравічы – гарпасёлак.